רפאל נחמן הכהן

רפאל נחמן הכהן (מכונה גם פולע קאהן; ה' בשבט ה'תרנ"ז, 1897 - י"ז בתשרי ה'תשמ"ח, 1988) היה מחבר ספרי זיכרונות, עדויות וסיפורי חסידים מהעיירה לובביץ' ומהישיבה תומכי תמימים בלובביץ' ואישיה. כתב את סדרת "שמועות וסיפורים", העוסקת בסיפורי חסידי ואדמו"רי חב"ד. נאסר ברוסיה הסובייטית והוגלה לצפון סיביר בשל פועלו המחתרתי למען שמירת היהדות. נולד לברוך שלום הכהן. החל מגיל 10 למד בישיבת תומכי תמימים בעיירה לובביץ' בשנים ה'תרס"ח (1908) - ה'תרע"ז (1917), שם היה תלמידו של רבי שלום דובער שניאורסון. בהמשך התגורר במוסקבה. בה'תר"ץ (1930) נאסר בכלא לוביאנקה. לאחר כמה ימים הועבר לכלא בוטירקה, שם עבר חקירות והואשם שחתר נגד רוסיה בזה שהפיץ יהדות ושמר על קשר חשאי עם יוסף יצחק שניאורסון. בתחלה נגזר דינו למוות לאחר מכן הומר עונשו והוגלה למחוז סברדלובסק לזמן קצר ולאחר מכן לכפר על שפת נהר אוב וים קארה, בצפון סיביר. הוא שהה בסיביר שלוש שנים. בי"ב בחשוון ה'תרצ"ג (1933) חזר לביתו שבמוסקבה. נאסר עליו להתגורר במוסקבה, והוא שכר דירה במז'ייסק הסמוכה. לאחר השתדלות גיסו רפאל כהן ומרדכי דובין אושרה כניסתו לריגה, שם שהה זמן מה, ואחר השתדלות הרב הראשי לארץ ישראל הרב קוק קיבל אישור עלייה לארץ ישראל. (הוא נפגש עם רבו, רבי יוסף יצחק שניאורסון בעצירת ביניים בווינה) ועלה לארץ ישראל באדר א' ה'תרצ"ה (1935). התגורר בתל אביב ועסק בסלילת כבישים, ולאחר מכן התגורר ברמת גן ועבד כחלבן ומחנך. הרב מרדכי שמואל אשכנזי הוא אחד מתלמידיו הבולטים. לאחר מכן עבר לכפר חב"ד שם גר עד לפטירתו. שימש שם כמחנך וניהל כמה ארגונים. נקבר בהר הזיתים. רפאל כהן נשא לאישה את רבקה בת יואל ופרדה דווידסון. אביה היה רב חב"ד בעיירה אוסוויט שבקרבת ויטבסק. לבני הזוג נולדו שלוש בנות ובן אחד. בנו, הרב יואל כהן, החוזר של הרבי מלובביץ' ומבכירי רבני חב"ד; בתו חסיה נישאה לברוך פריז; ובתו גיטא נישאה ליצחק גנזבורג - ממנהלי רשת אהלי יוסף יצחק, שההדיר את ספרי חותנו; בתו פרידה נישאה לגרשון סגל, רפאל ורבקה התגוררו בביתם בכפר חב"ד. מאחורי מסך הברזל - סיפורי מאסריו וגלותו, אוטוביוגרפיה, מהדורה שלישית: תשמ"ג כפר חב"ד, על ידי נכדתו שרה טייכמן ליובאוויטש וחייליה - חלק ראשון - זכרונות על לובביץ', הישיבה בעיירה ואישים שונים מהוויי המקום. חלק שני - רשימה של ה'תמימים' - הבחורים שלמדו בישיבה. שמועות וסיפורים - 3 כרכים, סיפורים על אדמו"רי וחשובי חסידי חב"ד. נכתבו בהוראת הרבי מלובביץ'. הכהן הוציא לאור את הסדרה בה'תשמ"ז (1987), ולאחר פטירתו יצאו במהדורה מחודשת על ידי חתנו, יצחק גינזבורג. מהדורה נוספת, בת שני כרכים, יצאה בה'תשע"ד (2014) בהוצאת ספרים מעיינותיך ובה נוספו קורות חייו בהקדמה. ומהדורה נוספת, "שמועות וסיפורים לילדים" הוציאה נכדתו פרדי ברוד. שיחות קודש - קטעים משיחותיו של רבי יוסף יצחק שניאורסון מחב"ד מחולקים לפי נושאים ומתורגמים מיידיש. אחים אהובים - ספר הסוקר את פעילותו בהפצת יהדות ברוסיה הסובייטית (יחד עם אחיו מיכאל יהודה לייב כהן) (באנגלית) זליג אשכנזי, חשיפת תיק החקירה הסובייטי, של רפאל (פולע) כהן, שבועון כפר חב"ד, גיליון 1746, אדר תשע"ח, עמודים 28–37 תשורה, כ"ו מנחם-אב תשע"ו, עמודים 5–6, 11-28, 92-94 י״ז תשרי: הרה״ח ר׳ רפאל נחמן כהן ● תולדות חייו, COL, תשרי תשע"ז חוברת העוסקת בו, תשע"ט רפאל נחמן בן ברוך שלום הכהן (1897-1987), דף שער בספרייה הלאומית זליג אשכנזי, תיק החקירה של רפאל (פולע) כהן, שבועון כפר חב"ד, גיליון 1746, אדר תשע"ח, עמודים 28–37 שאול כהנא, ‏התרגשות: ה'חוזר' האגדי של הרבי מליובאוויטש יגיע לבנייני האומה, באתר כיכר השבת, ט"ז בכסלו תשע"ח - 04.12.17 היסטוריה: ה'חוזר' נפגש עם ראשי ישיבת פונוביז' ● וידאו ברוך דב פוברסקי: "אני לא יכול לשכוח את אביכם" אשכנזי ציטט אותו רבות, מובא בספר שנדפס על ידי בנו לאחר פטירתו, יוסף אשכנזי, "הרב מרדכי שמואל אשכנזי", כפר חב"ד, תשע"ז, הוצאת חזק מוזכר כאן כרטיס קברו באתר הר הזתים אודותיו ואודותיה ראה: שרה טייכמן, ברוך אומר ועושה, תשס"ה, כפר חב"ד שרה טייכמן, איך נפלו גיבורים אודותיו ראה: יצחק גאנזבורג, חייל בשירות הרבי, תש"ס, ניו יורק בעלה הראשון שנפטר בעלה השני הנוכחי 'שמועות וסיפורים' גם לילדים, באתר www.shturem.net